היד הפתוחה

מונומנט היד הפתוחה הוא פסל הממוקם בקריית הממשל בעיר צ'אנדיגאר שבהודו. מעצב המונומנט הוא האדריכל המודרניסטי הידוע לה קורובזיה. צורת הפסל היא כשל כף יד פתוחה. על הפסל חרותות המילים "פתוח לתת, פתוח לקבל", וצורתו נועדה לסמל את "היד לתת והיד לקבל, את השלום, השגשוג ואת אחדות האנושות".

המונומנט נמצא בתוך מרכז השלטון של צ'אנדיגאר, בירת המדינות פנג'אב והריאנה שבצפון הודו. המתחם תוכנן כולו על ידי לה קורבוזיה, וכולל את בנייני הממשלה, הפרלמנט ובית המשפט העליון. זהו העותק הגדול ביותר של היצירה, אותה ביצע לה קורבוזיה במקומות שונים. ציור הפסל הפך לסמל העיר צ'אנדיגאר.

בסיס הפסל עשוי בטון, שנותר חשוף על פי עקרונות הברוטליזם, וגובהו 12 מטרים. הפסל עצמו עשוי מתכת וגובהו 14 מטרים, כך שהגובה הכולל של המונומנט הוא 26 מטרים. הפסל תוכנן כך שחלקו המתכתי יוכל להסתובב על פי כיוון הרוח.

גלריה

קישורים חיצוניים 

 

מבנים שתכנן לה קורבוזיה
פסלים (יצירות)
יצירות משנת 1964
פסלים קינטיים
פנג'אב
הודו: מבנים